JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Rahu Egiptusega on tugeval põhjal
Mossad paljastas Iraani salamõrvaprojekti
PLO ei lasknud Iisraeli araablastel hääletada
Egiptuse president al-Sisi ütles eelmisel pühapäeval peetud kõnes,
et rahu Iisraeliga on nii stabiilne kui püsiv.
Ta tõdes samas ajaloo kohta,
et 1979. a, kui toonane president Anwar Sadat
käis välja mõtte rahu võimalikkusest Iisraeliga,
ei uskunud keegi, et see avalikult heaks kiidetakse.
Egiptus oli esimene araabiamaa, kes Iisraeliga rahu sõlmis.
Selle tagajärjel aga mõrvasid islamiäärmuslased president Sadati.
Fakt on siiski see, et rahu Egiptusega on olnud iseloomult siiski pigem külm
kui normaalne suhtlemine kahe riigi vahel.
President Sisi kinnitas siiski,
et täna aktsepteerib suur osa rahvast rahu Iisraeliga kui püsivat reaalsust
ja Egiptus pakub end meeleldi lepitama konflikti palestiinlastega.
Umbes nädala eest õhutasid mitmed Hamasi juhid Gaza elanikke
hoiduma relvastatud kokkupõrgetest Iisraeli armeega.
Samas käskisid nad,
et praegu ei saadetaks Iisraeli poole ka õhupalle kütuse ja lõhkeainega.
Avalduses mainiti Egiptuse ja ÜRO ühistele vahendusettepanekuid
pikema vaherahuni jõudmiseks Iisraeliga.
Mõni päev tunduski, et olukorrad on rahunemas,
kuid kohe novembri algul jätkus endine tegevus.
Märatsejad ründasid Gaza piiritara viies erinevas kohas ja relvadega,
nagu üle poole aasta oleme juba harjunud nägema.
Molotovi kokteilide, käsigranaatide, lõhkeainete, lingude jt relvadega
püüti taas eri paigus tarast läbi murda.
Ka õhupalle saadeti Iisraeli poole,
et maastiku- ja metsapõlenguid tekitada.
Ükski rühmitus sündmuste eest vastutust ei võtnud,
kuid Iisrael peab endiselt Hamasi ainuvastutavaks kõige eest,
mis toimub Gaza piiridel ja sektoris.
Pärast 5-aastast vaheaega
korraldati Iisraelis 6. novembril kohalikud valimised,
kus valiti linna- ja maakonnajuhte ning volikogusid.
Nii ka Jerusalemmas, kuid erinevalt varasemast kombest,
ei lubatud Jeruusalemma araablastest kodanikel
seekord valimistel osaleda.
Keelu väljastas linna tähtsuselt teine islamiõpetaja,
al-Aqsa mošee šeik Akram Sabri.
Ta järgis sellega Jeruusalemma islamijuhtide nõukogu otsust,
mis võttis ca 180 000 araablaselt õiguse valimistel osaleda.
Nõukogu väljastatud usuavaldus ehk fatwa põhjendas määrust sellega,
et valimistel osaleja aitab okupatsioonivõimul kinnitada
Jeruusalemma positsiooni juudi linnana.
Samas aitavat valimistel osaleja avalduse järgi sioniste
linna islamistliku ja usulise ajaloo juudimeelsemaks muutmisel.
Tegu on siiski avaldusega, mis puudutab vaid PO sisepoliitikat,
ja seda ei saa põhjendada Koraani
ega ühegi teise usuõpetusliku juhisega.
Venemaa kaitseministeeriumi kindral Igor Konashenkov
hoiatas nädala eest Iisraeli
Süürias asuvate sõjaliste sihtmärkide ründamise eest.
Tema väitel peaksid tuisupead arvestama uue olukorraga,
kui tahavad Süürias objekte rünnata.
Neid kaitsevad nüüd uued S-300 raketitõrjesüsteemid,
mille kasutamist õpetab Venemaa hetkel nii Süüria armeele
kui Iraani Revolutsioonikaartile.
17 septembril tulistas Süüria õhukaitse
Iisraeli raketirünnaku tagajärjel
Vene S-200 raketiga alla Vene luurelennuki.
Selle tulemusel hukkus 15 vene sõjaväelast.
Kuigi juhtumis oli ilmselgelt süüdi Süüria õhukaitse,
tahtis Venemaa selles Iisraeli süüdistada
ja sai nii põhjuse tuua Süüriasse kaitseks uusi S-300 õhutõrjerakette.
Iisraeli Kaitseministeeriumi teatel
ei takista need siiski Iisraeli ründamast kõiki objekte Lähis-Idas,
mida riigile julgeolekuohuks peetakse.
Taani välisminister Anders Samuelsson
kutsus Iraanist tagasi riigi suursaadiku.
Ta süüdistas otseselt Iraani valitsust sügisel toimunud salamõrvakatses
ühe isiku vastu Taani valitsuse territooriumil.
Taani oli saanud selle kohta vihje Iisraeli välisluureteenistuselt Mossad,
kes on paljastanud mitmeid vastavaid Iraani plaanitud projekte
Euroopa eri linnades möödunud aasta vältel.
Samuelssoni sõnul on võimatu sellist tegevust aktsepteerida
ja Taani on võtnud ühendust mitme Euroopa riigiga,
et arutada meetmeid, sh sanktsioone,
mida EL peaks nüüd Iraani suhtes käiku laskma.
Taani vastu suunatud atentaadikatse viis oktoobri algul
ulatusliku politseioperatsioonini nii Taani kui Rootsi territooriumil.
Iraani sihtmärgiks oli
Kasahstani separatistiliikumise juht Ahvaz Arab,
ja nagu teada, atentaat ebaõnnestus.
Brasiilia äsjavalitud president Jair Bolsonaro
teatas intervjuus ajalehele Israel HaYom,
et ei näe mingit takistust
riigi saatkonna kolimisele Tel Avivist Jeruusalemma.
"On täiesti Iisraeli otsustada, mis linna nad pealinnaks valivad
ja Brasiilia otsustab ise, kus asub riigi saatkond Iisraelis,"
ütles president Bolsonaro,
kelle teine eesnimi on Messias.
Brasiiliast saab nõnda kolmas riik,
kelle saatkond Tel Avivist Jeruusalemma kolib.
Guatemala ja USA on seal juba alates möödunud kevadest.
Londoni Metropolitan Police alustas kuriteojuurdlust,
mis puudutab Inglismaa Tööpartei sisemisi antisemitistlikke avaldusi.
Tööpartei ehk Labour Party on Inglismaa peamine opositsioonipartei
ja selle juht Jeremy Corbyn on tuntud
jõuliste Iisraeli-vastaste avalduste poolest juba varasemast ajast.
Nüüdne juurdlus ei puuduta vaid üht avaldust,
vaid 45 erinevat juhtumit,
mille sisu on politsei esindaja sõnul äärmiselt natsimeelne.
Üheks näiteks toodi:
"Peame vabanema juutidest, kes on nagu vähkkasvaja meile kõigile."
Tööpartei esimees Jeremy Corbyn ja tema lähiringkond ning partei ise
on juba varemgi uurimise all olnud,
kuna parteis sallitakse tugevalt antisemitistlikke seisukohti.
Paljud Inglismaal elavad juudid on lubanud riigist lahkuda,
kui Tööpartei peaks võitma parlamendivalimised
ja peaministriks saaks Jeremy Corbyn.
Sellised olid tänased uudised.
Paluge rahu Jeruusalemmale ja Iisraelile!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee